કલોલ નજીક આવેલી છત્રાલ જીઆઇડીસી વિસ્તારમાં આધેડની હત્યાના પગલે ગઇ રાતથી છત્રાલ સહિત કલોલ શહેરમાં અજંપાભર્યો માહોલ સર્જાયો હતો. અગાઉના ઝઘડાની અદાવતમાં થયેલી હત્યાના પગલે સમગ્ર શહેર અને કલોલ આસપાસના વિસ્તારોમાં કોમી તંગદિલી વણસે તેવો માહોલ ઉભો થયો હતો. રોષે ભરાયેલા લોકો રસ્તા ઉપર ઉતરી આવ્યા હતાં અને મામલો બિચકે તે પહેલાં બંદોબસ્ત ગોઠવી દેવામાં આવ્યો હતો. બનાવની ગંભારતાને લક્ષમાં લઇ ઉચ્ચ પોલીસ અધિકારીઓનો કાફલો કલોલ અને છત્રાલમાં આવી પહોંચ્યો હતો.